Termékek és szolgáltatások 2012-ben (Információk gyűjtése és elemzése)

EURÓPAI KOCKÁZATFIGYELŐ INTÉZET: FELKÉSZÜLÉS A VÁLTOZÁSOKRA 1. konkrét cél: Az alapok megteremtése munka- és egészségvédelmi kutatások és cselekvések prioritásainak felállításához, tendenciák beazonosításával és nyomon követésével, és felkészülés a munka- és egészségvédelemhez kapcsolódó várható új és felmerülő kockázatokra széleskörű előrejelző tanulmány elkészítésével A környezetbarát munkahelyek gyors növekedésével kapcsolatos hosszú távú kockázatokat előrevetítő Előrejelzési projektet befejezték. A projekt egy szakpolitikai műhelyfoglalkozással végződött, amely célja a különböző kidolgozott forgatókönyvek tesztelése és összevonása volt, és annak feltárása, hogy azok hogyan vezethetnének a projekt által felvetett különböző kérdések megoldását célzó szakpolitikai opciókhoz. Kiadtak egy, a nanoanyagok kezelésével kapcsolatos potenciális kockázatok terén fennálló tudáshiányt feltáró, valamint az előállított nanoanyagok kockázatainak kommunikációjához létrehozott kezdeményezéseket bemutató jelentést egy, az előállított nanoanyagok kezeléséről szóló jó gyakorlatok példáit tömörítő adatbázissal együtt. 2. konkrét cél: Információ-szolgáltatás a koncentráltabb kutatási és megelőzési törekvésekhez a kockázati tényezőket és egészségügyi eredményeket feltáró kutatások értékelése és elemzése révén. Az OSHwiki együttműködési honlapot továbbfejlesztették „cikk-kezdemények” hozzáadásával, a 2013-as előzetes és 2014-es teljes bevezetés jegyében. Az OSHwiki lehetővé teszi engedélyezett felhasználóknak, hogy információt adjanak hozzá vagy módosítsanak benne, és olyan fontos témákat tartalmaz majd, amelyekkel a világ számos munkavédelmi szervezete foglalkozik. 3. konkrét cél: A munka- és egészségvédelmi kutatásokkal és cselekvésekkel kapcsolatban prioritások felállításának támogatása azzal, hogy történeti és jelenlegi adatok alapján áttekintést nyújt európai munkahelyeken megvalósuló munka- és egészségvédelemről Az Ügynökség Gazdasági Ösztönzők projektjét véglegesítették azzal, hogy megvizsgálták azon intézkedéseket, amelyeket európai országok hoztak a jó munka- és egészségvédelmi teljesítmény ösztönzésére, pl. kisebb balesetbiztosítási díjak vagy járulékok, jobb banki feltételek, mint például alacsonyabb kamatlábak és állami támogatások. Útmutatót adtak ki, amelyben tanácsokat nyújtanak azon intézményeknek, amelyek képesek ilyen ösztönzőket kínálni. 4. konkrét cél: Viták ösztönzése a kockázatfigyelő intézet megállapításairól, és azok relevanciájának biztosítása célcsoportokkal és kedvezményezettekkel való párbeszéd és megerősítés révén Az EU-OSHA által szervezett, rákkeltő anyagokról és a foglalkoztatási eredetű rákos megbetegedésekről szóló műhelyfoglalkozás összegezte a munkahelyen szerzett rákos megbetegedéseknek való kitettségről, valamint azok okairól és körülményeiről fennálló jelenlegi tudásanyagot. Az Európai Közlekedésbiztonsági Tanáccsal közösen az Ügynökség figyelemfelhívó eseményt szervezett a közúti közlekedési ágazatban megvalósuló munkavédelemmel kapcsolatban, mely során külön figyelmet szentelt a munkavállalók munkavédelmi kezdeményezésekben való részvételének. A munka- és egészségvédelmet az oktatásba beépítő projekt részeként az Ügynökség tájékozató adatlapot és esettanulmány-sorozatot adott ki tanárok munka- és egészségvédelmi oktatásában és a kockázatok tanításában használt jó gyakorlatokról. Az Ügynökség részt vett továbbá számos értekezleten és műhelyfoglalkozáson, ideértve egy az Egészségügyi Világszervezet által és egy az Európai Munkavédelmi Oktatási és Képzési Hálózat által szervezett rendezvényt is. Az Ügynökség a Twitter profilját is felhasználja, hogy a közösségi médián keresztül is reklámozza cselekvéseit, és jelenleg 6 000 követője van. 5. konkrét cél: Szakpolitikusok és munkavédelmi információt nyújtó személyek segítése abban, hogy jobb támogatást tudjanak nyújtani vállalkozásoknak a munka- és egészségvédelmi vezetésről és főbb munka- és egészségvédelemmel kapcsolatban felmerülő kockázatokról valós idejű információk gyűjtését célzó felmérések elvégzése révén Négy, a Ügynökség által 2009-ben elvégzett, új és felmerülő kockázatokkal kapcsolatos európai vállalati felmérésen (ESENER) alapuló másodlagos elemzési jelentést adtak ki 2012-ben: „A munkahelyi biztonság és egészségvédelem kezelése”, „Munkavállalói képviselet és a munkavállalókkal való konzultáció az egészségvédelem és biztonság területén”, „A pszichoszociális kockázatok hatékony kezelésével összefüggő tényezők” és „Mozgatóerők és akadályok európai vállalatoknál a pszichoszociális kockázatok kezelése során – mozgatóerők, akadályok, és szükségletek feltárása.” Ezenkívül e négy tanulmány főbb eredményeit számba vevő összefoglaló jelentést is kiadtak: „A munkahelyi biztonság- és egészségvédelem, valamint a pszichoszociális kockázatok kezelésének és a munkavállalói részvétel megértése az új és újonnan felmerülő kockázatokról szóló európai vállalati felmérés (ESENER) segítségével”. Az ESENER utólagos értékelését 2012 decemberében adták ki, ez általánosan jóváhagyta az elfogadott koncepciót és beazonosított néhány olyan kérdést, amelyeken a következő kiadásban javítani lehetne. A jelentést bemutatták a Megelőzési és Kutatási Tanácsadócsoportnak (PRAG). 6. konkrét cél: Közös álláspont keresése a munka- és egészségvédelmi kutatások prioritásairól és azért, hogy a tagállami munkavédelmi kutatóintézeteket ösztönözzék közös prioritások felállítására, eredmények egymással való megosztására, valamint a munka- és egészségvédelmi követelmények kutatási programokba való beépítése céljából A 2013–20-as időszakra szóló uniós munkavédelmi kutatási prioritásokról szóló végső jelentés tervezetét az Ügynökség Témaközpontja 2012 szeptember végére készítette el. MUNKAKÖRNYEZETRE VONATKOZÓ INFORMÁCIÓK: A MUNKAVÉGZÉSSEL KAPCSOLATOS BEVÁLT GYAKORLATOKRA VONATKOZÓ TUDÁS MEGOSZTÁSA 1. konkrét cél: Hasznos, gyakorlati és jó minőségű információs termékek kifejlesztése az „egészséges munkahelyek” kampányok támogatása céljából. Mintegy 20 terméket hoztak létre a 2012-13-as „Együtt a kockázat megelőzéséért” kampány indításához, többek között a Kampány Útmutatót, az európai szociális partnerekkel közösen támogatott termékeket, esettanulmányokat és a honlapot. 2. konkrét cél: Megelőző intézkedések megerősítése kiemelt szektorokról és témákról hasznos és jó gyakorlatokról szóló információk nyújtása révén. Szakirodalom-áttekintést adtak ki munkáltatók és munkavállalók munkahelyi egészségfejlesztéssel kapcsolatos motivációról, három olyan (a munkáltatóknak, a dohányosoknak és a nem-dohányzóknak szánt) e-tájékoztatóval együtt, amelyeket a Dohányzásmentes Világnapról szóló mini-kampány keretében reklámoztak. További e-tájékoztatókat adtak ki a következő témakörökben: a munka és a magánélet egyensúlya, egészségfejlesztés fiatal munkavállalók körében és mentális egészség. Az EU-OSHA részt vett egy a Nemzetközi Munkaügyi Szervezet (ILO) és NIOSH által közösen a munka- és egészségvédelem oktatásba való beépítéséről szóló torinói megbeszélésen, ahol bemutatták a NAPO figurához kapcsolódó oktatási anyagokat. 3. konkrét cél: Prevenciós intézkedések támogatása meglévő információs termékek folyamatos relevanciájának biztosítása révén Az Ügynökség honlapján naprakésszé tették a REACH-ről és a CLP-ről szóló anyagok többnyelvű változatait, hogy felhívják a figyelmet az unió vegyi anyagokról szóló szabályozás változásaira, különös tekintettel a munkahelyi ügyekre. Ezt egy az ágazati szervezetek, szociális partnerek, az érintett bizottsági szolgálatok, tagállami szakpolitikusok és a tagállami REACH információs szolgálatok bevonásával készített mini-kampány keretében végezték el. Az EU-OSHA veszélyes anyagokról szóló munkaanyagát, ideértve kkv-khoz intézett tájékoztatást, a munkaügyi főfelügyelők bizottságának Chemex csoportértekezleten és a munkahelyi biztonsági és egészségvédelmi tanácsadó bizottság vegyi anyagokkal foglalkozó munkacsoport-értekezletén mutatták be. 4. konkrét cél: Kis- és középvállalatoknál (1-49 alkalmazott) a kockázatértékelések elkészítésének és minőségének fejlesztése, a kockázatértékelés szükségességének és elkészítési módjainak fokozott tudatosításával Az Ügynökség továbbfejlesztette az on-line interaktív kockázatelemzési (OiRA) eszközt mind uniós, mind tagállami szinten. A szoftver alapjainak kifejlesztése a végéhez közeledett 2012-ben és korlátozott számú új funkciót fejlesztettek ki, az OiRA-partnerek által felvetett igényeknek való megfelelés céljából. Egy felhasználhatósági tesztet követően új fejlesztéseket vezettek be, hogy az eszköz még inkább felhasználóbarát legyen. Az Ügynökség nagyon aktív volt az OiRA közösség támogatásában és fejlesztésében, ehhez olyan eszközöket alkalmazott, amelyek széles körben elterjedtek tagállami szinten és az ágazati társadalmi párbeszéd jóvoltából uniós szinten is. Hálózatépítés és koordináció A fókuszpontokból álló hálózat, az Ügynökség irányítása, valamint az európai és nemzetközi intézményekkel való kapcsolattartás továbbfejlesztése. Intézményi kapacitásfejlesztés tagjelölt és potenciálisan tagjelölt országokban (elkülönített forrásokból). Programozás és értékelési koordináció.